|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **5.** |
| **Mjesto i datum izvođenja aktivnosti:** |  | **Redni broj sata** | **1.** |
| **Nastavna tema:** | **Na prvom satu** | **Broj sati izvedbe:** | **1** |
| **Sadržaj koji se obrađuje:** | **Uvodna tema** |
| **Očekivanja međupredmetnih tema** | | | |
| osr A.2.1. Razvija sliku o sebi.  osr B.2.2. Razvija komunikacijske kompetencije.  osr C.2.3. Pridonosi razredu i školi.  ikt A.2.2. Učenik se samostalno koristi njemu poznatim uređajima i programima. | | | |
| **Ključni pojmovi:** | ja, razred, praznici, očekivanja | | |
| **Potrebno pripremiti:** | pripremiti tablet za igranje igre online kocka za bacanje, izrezane vješalice od kolaž papira, pribor za pisanje i crtanje | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Na prvom satu u petom razredu, razrednik/razrednica će se predstaviti, zaželjeti dobrodošlicu učenicima i međusobno se upoznati. Prije pojedinačnoga predstavljanja razrednik/razrednica predočit će učenicima raspored sati, ukratko im nešto reći o novim predmetima i učiteljima.  **Središnji dio**  Učenici se predstavljaju, govore o sebi, svojim hobijima, braći, sestrama, kućnim ljubimcima, najdražem predmetu i onim što smatraju bitnim za istaknuti.  Kako bismo se pobliže upoznali, učenici će zaigrati online kocku za bacanje.  <https://classroomscreen.com/app/wv1/942c3307-b182-4679-a98d-7ed29f909a06>  Ovisno o broju na kocki koji učenici dobiju, trebaju odgovoriti na pitanja vezana uz provođenje ljetnih praznika i početak nastavne godine. Pitanja za igru u prilogu.  **Završni dio**  Učenici iznose svoja očekivanja vezano uz novu nastavnu godinu. Čemu se vesele, a što ne bi voljeli. I za kraj, razrednik/razrednica će podijeliti učenicima vješalice na koje će oni zapisati neke svoje brige i strahove za ovu nastavnu godinu. Vješalice mogu simbolično objesiti u razredu. | | | |

**Prilog 1**

**Pitanja:**

Koja ti je bila najdraža aktivnost ovog ljeta?

S kime si se najviše družio/družila?

Koja ti je bila omiljena slastica/jelo ovog ljeta?

Jesi li bio negdje van svog grada/države?

Čemu se najviše raduješ u ovoj nastavnoj godini?

Čemu se najmanje raduješ u ovoj nastavnoj godini?

**Prilog 2**



