|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **5.** |
| **Mjesto i datum izvođenja aktivnosti:** |  | **Redni broj sata** | **2.** |
| **Nastavna tema:** | **Prava i dužnosti** | **Broj sati izvedbe:** | **1** |
| **Sadržaj koji se obrađuje:** | **Pravilnici** |
| **Očekivanja međupredmetnih tema** | | | |
| osr C2.2. Prihvaća i obrazlaže važnost društvenih normi i pravila.  goo B.2.1. Promiče pravila demokratske zajednice.  ikt A.2.2. Učenik se samostalno koristi njemu poznatim uređajima i programima. | | | |
| **Ključni pojmovi:** | pravilnici, kućni red, vrednovanje i ocjenjivanje, pedagoške mjere | | |
| **Potrebno pripremiti:** | kreda, PPT (sažetak iz pravilnika o kućnom redu, kriterijima za izricanje pedagoških mjera i pravilnika o načinima, postupcima i elementima vrednovanja učenika u osnovnoj i srednjoj školi), papir s popisom učenika u razredu, medalja izrađena od kartona, papira i debljeg konca na kojoj piše „RAZREDNI PRAVNIK”. | | |
| **Prijedlog prikaza tijeka sata i aktivnosti učenika** | | | |
| **Uvodni dio**  U uvodnom dijelu razrednik/razrednica objašnjava da je cilj današnjeg sata upoznati učenike s pravilnicima, odnosno, dužnostima i pravima učenika te da će kroz igru zajednički otkriti važne pojmove vezane uz pravilnike.  **Središnji dio**  Razrednik/razrednica priprema PPT te čita pravila igre (Prilog 1).  Učeniku/učenici asistentu daje popis učenika te se on/ona priprema za rad.  Razrednik/razrednica na ploču crta kvadratiće koji svojim brojem odgovaraju broju slova u traženim pojmovima, a svaki niz kvadratića označava rednim brojem (Prilog 4).  S PPT-a prezentira sažetke pravilnika iz kojih je izostavljen traženi pojam vezan uz navedeni pravilnik (traženi pojam u prezentaciji može biti zamijenjen rednim brojem pojma koji odgovara praznim kvadratićima na ploči). Ako učenik/učenica ponudi točan odgovor, razrednik/razrednica je svejedno dužan prezentirati pravilnik do kraja.  Predloženi pojmovi (Prilog 2).  **Završni dio**  Po završetku igre i prezentiranja pravilnika, asistent iznosi konačne rezultate igre te proglašava pobjednika/pobjednicu. Razrednik/razrednica pobjedniku/pobjednici igre dodjeljuje medalju „RAZREDNI PRAVNIK”.  Nakon proglašenja pobjednika/pobjednice razrednik/razrednica poziva učenike da se prisjete procesa izbora razrednog rukovodstava te da kod kuće istraže pojmove politika, društvo i demokracija te promisle kakve bi vještine, znanja i osobine trebao imati njihov predstavnik. Također, učenici su dobili zadatak pripremiti svoje programe, digitalne letke, prezentacije i videozapise koji se mogu postaviti u virtualnom razredu, a koje će na izbornom satu predstaviti i pred razredom. | | | |

**Prilog 1**

**Pravila igre:**

1. Cilj igre je otkriti pojam koji odgovara broju kvadratića nacrtanih na ploči.
2. Pojam je vezan uz skraćenu verziju pravilnika koju prezentira razrednik s pomoću PPT-a.
3. Razrednik odabire jednog učenika asistenta slučajnim odabirom u imeniku. Učeniku asistentu je za rad potreban papir s popisom učenika i pribor za pisanje. Dužnost učenika je pratiti rezultate i zapisivati ih na papir. I učenik asistent ima pravo sudjelovanja u igri.
4. Na početku igre svakom učeniku se dodjeljuje 50 bodova za igru.
5. Svaki od učenika se može javiti i ponuditi odgovor u bilo kojem trenutku, a asistent proziva učenike redom kako su dizali ruku.
6. Ako učenik ponudi točan pojam osvaja 10 bodova.
7. Ako učenik ponudi netočan pojam ima pravo ponuditi slovo, ako se slovo nalazi u traženom pojmu, učeniku se oduzima samo 5 bodova, u suprotnom mu se oduzima 10 bodova.
8. Ako neki učenik ponudi odgovor prije nego je prozvan, oduzima mu se 10 bodova i nema pravo ponuditi slovo.
9. Ako do kraja čitanja pravilnika učenici ne pogode traženi pojam i nitko se od učenika ne javlja, razrednik slučajnim odabirom proziva učenike te se primjenjuju sva pravila o bodovanju.
10. Pobjednik igre je učenik s najvećim brojem bodova.
11. Ako dva ili više učenika imaju jednak broj bodova tada samo oni sudjeluju u završnoj igri pogađanja točnog naziva jednog od pravilnika.
12. Svaki od učenika ima pravo ponuditi po jedno slovo, dokle god jedan od njih ne dođe do točno ponuđenog pojma. Prednost ponude pojma ima onaj učenik koji je ponudio točno slovo.

**Prilog 2**

**Predloženi pojmovi:**

1. Kućni red škole
2. Vrednovanje i ocjenjivanje
3. Usmeno provjeravanje
4. Pisano provjeravanje
5. Zaključna ocjena
6. Opomena
7. Ukor
8. Strogi ukor
9. Premještaj u drugu školu

**Prilog 3**

**Pravilnici:**

[Pravilnik o kriterijima za izricanje pedagoških mjera](http://www.ssmb.hr/libraries/0001/3967/PRAVILNIK_O_KRITERIJIMA_ZA_IZRICANJE_PEDAGO_KIH_MJERA_2017..pdf)

[Pravilnik o načinima, postupcima i elementima vrednovanja učenika u osnovnoj i srednjoj školi](https://www.ucenici.com/pravilnik-o-nacinima-postupcima-i-elementima-vrednovanja-ucenika-u-osnovnoj-i-srednjoj-skoli/)

**Prilog 4**

**Primjer plana ploče**:

**1.**

**  **

**2.**

****

**3.**

****

****

**4.**

****

****

**5.**

** **

**PPT**

**Prilog 5**

**Medalja:**