|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **5.** |
| **Mjesto i datum izvođenja aktivnosti:** |  | **Redni broj sata** | **4.** |
| **Nastavna tema:** | **Razredna pravila** | **Broj sati izvedbe:** | **1** |
| **Sadržaj koji se obrađuje:** | **Društvene norme i pravila** |
| **Očekivanja međupredmetnih tema** | | | |
| osr A.1.2. Upravlja emocijama i ponašanjem.  osr B.2.4. Suradnički uči i radi u timu.  osr C2.2. Prihvaća i obrazlaže važnost društvenih normi i pravila.  goo B.2.1. Promiče pravila demokratske zajednice.  goo C.2.4. Promiče razvoj školske kulture i demokratizaciju škole. | | | |
| **Ključni pojmovi:** | razred, pravila, ponašanje, sigurnost | | |
| **Potrebno pripremiti:** | različite vrste papira, kolaž i hamer papir, pribor za pisanje i crtanje, flomastere, markere | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Na početku sata razrednik/razrednica započinje razgovor o pravilima. Što su pravila? Čemu ona služe u svakodnevnom životu? Kako bi izgledao svijet bez pravila? Jesu li pravila potrebna? Učenici se uključuju u razgovor iznoseći svoje mišljenje. Dogovaramo izradu zajedničkih, razrednih pravila koja će učiniti suživot u razredu ugodnim i nezaboravnim za sve.  **Središnji dio**  Učenici rade u skupinama od četiri učenika. Svaka skupina piše pet pravila kojima će regulirati ponašanje, život i odnose u razredu. Pravila trebaju štiti sve učenika razreda i biti poticajna za sve. Zajednički izrađuju natpise i plakate.  **Završni dio**  Predstavnici skupine predstavljaju svoje radove. Učenici iz ostalih skupina komentiraju i procjenjuju rad skupine. Gotove plakate zajednički izlažemo na razrednom panou. | | | |